Περιεχόμενα
Δείκτης 🔎︎

# Συγχώνευση κελιών

Συνδυάζει τα περιεχόμενα των επιλεγμένων κελιών σε ένα μοναδικό κελί.

Για να έχετε πρόσβαση σε αυτήν τη λειτουργία...

Επιλέξτε Μορφοποίηση - Συγχώνευση κελιών - Συγχώνευση κελιών

Το κελί που προκύπτει από την συγχώνευση λαμβάνει το όνομα του πρώτου κελιού της αρχικής περιοχής κελιών. Τα συγχωνευμένα κελιά δεν μπορούν να συγχωνευθούν και δεύτερη φορά με άλλα κελιά. Η περιοχή θα πρέπει να έχει τη μορφή παραλληλογράμμου ενώ δεν υποστηρίζεται η πολλαπλή επιλογή.

Αν τα κελιά που πρόκειται να συγχωνευθούν έχουν κάποιο περιεχόμενο, τότε είναι απαραίτητη μια επιβεβαίωση ασφαλείας.

Τρεις επιλογές είναι διαθέσιμες:

- Μετακίνηση των περιεχομένων των κρυφών κελιών στο πρώτο κελί: Τα ενεργά περιεχόμενα των κρυφών κελιών συνενώνονται στο πρώτο κελί και τα κρυφά κελιά αδειάζουν· τα αποτελέσματα των τύπων που αναφέρονται στα κρυφά κελιά ή στο πρώτο κελί που θα ενημερωθεί.

- Διατήρηση των περιεχομένων των κρυφών κελιών: Τα περιεχόμενα των κρυφών κελιών διατηρούνται· τα αποτελέσματα των τύπων που αναφέρονται στα κρυφά κελιά δεν θα αλλάξουν.

- Άδειασμα των περιεχομένων των κρυφών κελιών: Τα περιεχόμενα των κρυφών κελιών αφαιρούνται· τα αποτελέσματα των τύπων που αναφέρονται στα κρυφά κελιά θα ενημερωθούν.

Τα συγχωνευμένα κελιά μπορούν να οδηγήσουν σε σφάλματα υπολογισμού σε τύπους στον πίνακα.